આ નામ પહેલાં ક્યારેય સાંભળવામાં નથી આવ્યું. આ ડિઝાઇન એક નવો કૉન્સેપ્ટ છે. આ ઘાઘરા વિશે ખુશ્બૂ મુલાણી કહે છે, ‘દર વખતે લોકોને કંઈક નવું જોઈતું હોય છે. એમાંથી કેટલાક એવા હોય છે જેમને ખાસ રમવા માટે ઘેરદાર ટેÿડિશનલ ઘાઘરા જ જોઈતા હોય છે, પણ કેટલુંક ક્રાઉડ એવું પણ છે જેમને રમવા કરતાં સારી રીતે ડ્રેસ-અપ કરવામાં વધારે રસ હોય છે અને તેમના માટે જ આ એક નૉન-ટ્રેડિશનલ એવો ઘાઘરો છે. આ ઘાઘરાને ત્રણ પાર્ટમાં બનાવવામાં આવ્યો છે. ત્રણ કૉન્ટ્રાસ્ટ કલરના ત્રિકોણ કાપડના ટુકડાને જોડીને આ ઘાઘરો તૈયાર કયોર્ છે. ત્યાર બાદ ત્રણે ભાગમાં બીજા કૉન્ટ્રાસ્ટ કલરના ત્રિકોણ શેપના મોટા પૅચ લગાવવામાં આવ્યા છે. આ ઘાઘરાની ખાસિયત એ છે કે જ્યારે ગોળ ફરો ત્યારે આ ઘાઘરાના ત્રણે ત્રિકોણ એક-બીજામાંથી પાસ થતા હોય એવું લાગશે. આ ઘાઘરાને આવી જ ભૌમિતિક ડિઝાઇનને કારણે ટ્રિગનોમૅટરી ઘાઘરો પણ કહી શકાય. આ ઘાઘરા સાથે કોઈ પણ મિરર-વર્કવાળું બ્લાઉઝ મૅચ કરી શકાય.’